Fem nye uddannelser skal placeres i Nordjylland, hvis det står til regeringen, der netop nu fremlægger sit oplæg til de kommende forhandlinger om udflytning af uddannelser fra de store byer i Danmark. En øvelse, der samlet set går ud på at etablere 7.500 uddannelsespladser uden for de store byer, og regeringen lægger op til at bruge to milliarder kroner over de de kommende år til formålet. I Foulum skal der, efter regeringens mening,  være en ny dyrlægeuddannelse. Som led i regeringens planer, skal 60 procent af studiepladserne på de største velfærdsuddannelser - det gælder blandt andet pædagog-, folkeskolelærer- og sygeplejerskeuddannelsen - ligge udenfor de største byer, skriver tv2.dk. Der er tale om et oplæg til politiske forhandlinger i Folketinget. Nye uddannelsespladser Regeringen vil ifølge TV 2 etablere op mod 1000 nye uddannelsespladser på de fire store velfærdsuddannelser uden for de store byer. Samtidig bliver der lagt op til en reduktion af optaget på de videregående uddannelser i de store byer på op til ti procent. De bliver dog undtaget, hvis de flytter uddannelser ud fra de store byer, fortæller uddannelses- og forskningsminister Ane Halsboe-Jørgensen. Se på kortet, hvor regeringen vil oprette de 25 uddannelser:
Der kommer nye uddannelser i Hjørring, Frederikshavn og Thisted i det oplæg til udflytning af udannelser fra de største byer i Danmark, regeringen netop nu fremlægger på et pressemøde.